OpenLLM-France/wikimedia huggingface dataset:
# Juan Bautista Topeteren gobernua

Juan Buatista Topeteren gobernua, Espainiako Ministroen Kontseilua, Juan Bautista Topete y Carballo almirantearen agindupean, 1870eko abenduaren 27tik, bere aurrekoa, Joan Prim jenerala, hil zutenetik, 1871ko urtarrilaren 4ra arte.
Juan Buatista Topete y Carballo marinel, militar eta politikari espainiarra izan zen, eta paper garrantzitsua bete zuen Espainiako politikan XIX. mendean. Bere gobernua ez zen luzea izan, baina eragin nabarmena izan zuen herrialdearen historian.
Topete 1868ko Iraultzan parte hartzeagatik da batez ere ezaguna, "La Gloriosa" bezala ere ezaguna, Elisabet II.a erregina tronutik kentzera eraman zuena. Iraultzaren garaipenaren ondoren, Itsas Armada ministro kargua hartu zuen behin-behineko gobernuan. Bere agintaldian, Espainiako Itsas Armada berrantolatzeari eta flota modernizatzeari ekin zion.
Gainera, Topete hiru aldiz izan zen Ministroen Kontseiluko presidente, baina aldi baterako eta oso epe laburretan. Bere eragina nabarmenagoa izan zen arlo militarrean eta itsas eremuan, non bere erreformek eta lidergoak Espainiak nazioartean zuen posizioa indartzen lagundu zuten.

## Kabinetea

Ministroen Kontseilua, 1870eko abenduaren 27a – 1871eko urtarrilaren 4a :
| Funtzioa | Izena eta abizenak | Denbora |
| Ministroen Kontseiluko presidentea | Juan Bautista Topete | 1870eko abenduaren 27a – 1871eko urtarrilaren 4a (bitarteko) |
| Gerra ministroa | Juan Bautista Topete | 1870eko abenduaren 27a – 1871eko urtarrilaren 4a (bitarteko) |
| Estatu ministroa | Juan Bautista Topete | 1870eko abenduaren 27a – 1871eko urtarrilaren 4a |
| Agintaritza ministroa | Práxedes Mateo Sagasta | 1870eko abenduaren 27a – 1871eko urtarrilaren 4a |
| Itsas Armada ministroa | José María Beranger | 1870eko abenduaren 27a – 1871eko urtarrilaren 4a |
| Itsasoz haraindiko ministroa | Adelardo López de Ayala | 1870eko abenduaren 27a – 1871eko urtarrilaren 4a |
| Ogasun ministroa | Constantino de Ardanaz | 1870eko abenduaren 27a – 1871eko urtarrilaren 4a |
| Sustapen ministroa | José Echegaray | 1870eko abenduaren 27a – 1871eko urtarrilaren 4a |
| Grazia eta Justizia ministroa | Eugenio Montero Ríos | 1870eko abenduaren 27a – 1871eko urtarrilaren 4a |
# Karamaites

Karamaites ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Albiarrean, hau da, orain dela 112 milioi urtetik 99,6 milioi urtera gutxi gorabehera. Lehen agerpena Albiarreko goiko estratuetan eman zen.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q6368266
# Karamay barrutia

Karamay barrutia (txinera tradizionalez: 克拉玛依区) Txinako barruti bat da, Karamay barruan. Azken zentsuaren arabera 261.445 biztanle zituen 3833.58 azaleran banatuta.

## Kanpo estekak

* Datuak: Q1365206
* Multimedia: Karamay, Karamay / Q1365206
# Karanthir

Tolkienek idatzitako Silmarillion bere liburuan, Ardaren hasiera kontatzen duena, Karanthir, Iluna deitua, Noldor printze bat da, Fëanorren semea. Bere aita eta anaiekin, Melkor edo Morgoth Erdialdeko Lurralderantz jazarri suntsitzeko eta Silmarilak berreskuratzeko zin egin zuen.
Morifinwë ere deitua, Quenya hizkuntzan "Finwë iluna" esan nahi duena. Bere amak, Karnistir deitu zuen "Aurpegi Gorria" esan nahi duena, haserre bizian jartzeko zuen erraztasunagatik. Izaeraz, bere aitaren antzekoena zen; bere harrotasunagatik. Fëanorren semeek ia harreman oro galdu zuten Sindarrekin, Thingolekin haserretuz, hau, ez baitzen Noldorretaz fidatzen.
Bera eta bere gudalostea, gainontzeko bere senideetatik aparte bizitzera joan ziren Helevorn laku ingurura eta Rerir mendiaren azpian. Ered Luin edo Mendi Urdinetatik hain hurbil egotearen ondorioz, Belegost eta Nogrodeko nanoekin harremana izan zuen, eta, beraz, Ered Luin eta Beleriand arteko trafiko guztia, batez ere metal preziatukoa, Karanthirren eskuetatik pasa zen. Edainak iritsi ondoren, Karanthir ez zen hauekin oso lagunkoi azaldu, Angbandeko orkoek, Haladim herria Thargelion hegoaldean eraso zuten arte. Herri horren erresistentzia miretsita, orkoak garaitzen lagundu zien, eta bere lurretan bizitzea eskaini zien, baina hauek uko egin zioten.
Dagor Bragollatx guduan, Karanthirrek hegoalderantz ihes egin behar izan zuen bere lurrak Glaurungek suntsitu zituenean. Bere noraezeko bizitza utzi zuen, Doriath erregea hil ondoren, Silmarila, bere seme Dior Elutxilengana pasa zenean, eta, hau jakin zuenean, Zelegormek bere anaiak bildu zituen eta Menegrothera joan ziren, berreskuratzeko asmoz. Elfoen arteko bigarren guduan hil zen Karanthir.
# Karaoke

Karaoke (japonieraz: カラオケ, kara 空 "huts" eta ōkesutora オーケストラ "orkestra" hitzen lotunea; kaɽaoꜜke ahoskatua) jendaurrean bakarka edo taldean kantatzea da, aurrez grabaturiko oinarrizko musikaren laguntzaz. Karaokerako erabiltzen den tresna oso sinplea da: abestien hitzak pantailan agertzen dira bideokliparen gainean; abeslariak mikrofono bat du, eta haren ahotsa abestiaren doinuarekin nahasten da. Karaokea Japonian sortu zen 1980ko hamarraldiaren hasieran, eta izugarrizko arrakasta izan zuen hasieratik bertatik. Europan geroago sartu zen, eta zenbait taberna karaokean espezializatu ziren.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q229345
* Multimedia: Karaoke / Q229345
# Karaman probintzia

Karaman probintzia Turkiako 81 probintzietako bat da. Bere hiruburua Karaman da. 8.816 km²ko azalera du eta bertan 252.377 biztanle bizi dira.

## Barrutiak

Probintziaren barnean 7 barruti daude:
| Ayrancı Başyayla Ermenek Karaman | Kazımkarabekir Sarıveliler Görmeli |

## Kanpo estekak

* Karaman
* Datuak: Q482975
* Multimedia: Karaman Province / Q482975
# Karamay

Karamay (uigurreraz:قاراماي شەھرى; txinera sinplifikatuz: 克拉玛依市; pinyineraz: Kèlāmǎyī Shì), Xinjiang eskualde autonomoan kokatutako prefektura mailako hiria da. Guztira, 262.000 biztanle inguru dauzka 2007ko erroldaren arabera eta 8.654,1 kilometro koadroko azalera.

## Banaketa administratiboa

* Qaramay Barrutia, (克拉玛依区)
* Dushanzi Barrutia, (独山子区)
* Baijiantan Barrutia, (白碱滩区)
* Urho Barrutia, (乌尔禾区)

## Klima

Datu klimatikoak (Karamay (1971-2000)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | −11.2 | −7.2 | 4.9 | 18.9 | 26.3 | 31.8 | 33.9 | 32.1 | 25.3 | 14.8 | 2.6 | -7.6 | 13.7 |
| Batez besteko tenperatura minimoa (°C) | −18.9 | −15.6 | −4.2 | 7.9 | 14.9 | 20.5 | 22.6 | 20.8 | 14.6 | 5.7 | −4.4 | −13.9 | 4.2 |
| Pilatutako prezipitazioa (mm) | 4.2 | 2.1 | 3.6 | 6.6 | 16.3 | 13.1 | 20.2 | 15.1 | 7.4 | 5.6 | 6.1 | 5.3 | 105.6 |
| Prezipitazio egunak (≥ 0.1 mm) | 7.7 | 4.5 | 3.9 | 4.4 | 6.1 | 6.9 | 8.1 | 6.9 | 5.0 | 3.7 | 4.4 | 8.9 | 70.5 |
| Eguzki orduak | 140.0 | 159.7 | 220.5 | 258.8 | 291.9 | 295.8 | 302.5 | 298.1 | 266.2 | 221.5 | 139.3 | 99.8 | 2694.1 |
| Hezetasuna (%) | 78 | 75 | 57 | 33 | 30 | 29 | 31 | 30 | 32 | 44 | 63 | 77 | 48.3 |
| Iturria: ||||||||||||||

## Ikus, gainera

* Xinjiang eskualde autonomoaren banaketa administratiboa

## Erreferentziak

* ↑ http://cdc.cma.gov.cn/shuju/index3.jsp?tpcat=SURF&dsid=SURF_CLI_CHN_MUL_MMON_19712000_CES&pageid=3 中国气象局 国家气象信息中心

## Kanpo estekak

* (Txineraz) Karamay hiriko gobernuaren webgunea.
* Datuak: Q658240
* Multimedia: Karamay / Q658240
# Karamay Aireportua

Karamay Aireportua (txineraz: 克拉玛依机场), (NAGE: KRY, NAZE: ZWKM), Txinako Herri Errepublikako Xinjiang probintziako Karamay hirian dago.

## Hegaldiak

* China Southern Airlines (Urumqi)

## Ikus, gainera

* Txinako Herri Errepublikako aireportuen zerrenda

## Kanpo estekak

* (Ingelesez) Aireportuari buruzko informazioa.
* Datuak: Q2630505
# Karamelu

    Artikulu hau azukrea berotuz prestatzen den janariari buruzkoa da; litxarreria gaitzat duena beste hau da: «Gozoki»
Karamelua azukrea egosiz prestatzen den janaria da, beste janariei zapore gozoa emateko erabiltzen dena. Egosketa 170 °C graduko teneperaturan egiten da; horrela, azukrea urtu eta likido marroi bat eskuratzen da. Hozten denean, gogortu egiten da.

## Almibar eta karamelu puntuak
### Jarabe arin puntua

Azukrea: 500 g. Ura: 100 ml.
Jarri horiek denak batera egosten 10 minutu inguruan, 100ºC edo 22-24ºBé gradu lortu arte.

### Ispilu edo jarabe puntua

Azukrea: 600 g. Ura: 400 ml.
Jarri batera irakiten minutu batzuetan 102ºC edo 28-30ºBé lortu arte.

### Hari ahul puntua

Azukrea: 700 g. Ura: 300 ml.
Batera egosi 104-105ºC edo 32-34ºBé lortu arte. Puntu honetan dagoela jakiteko beste modu bat. Hatz erakusle eta lodiaren artean almibar pittin bat jarri eta estutu, ondoren behatzak ireki eta itxi egingo dira azkar. Almibarra puntu horretan dagoela esateko puskatuko den hari fin bat sortu beharko du.

### Hari puntua

Azukrea: 800 g. Ura: 200 ml.
Batera egosi 110-112 ºC edo 36-38 ºBé lortu arte. Puntu honetan dagoela jakiteko, hatz erakusle eta lodiaren artean almibar pittin bat jarri eta estutu, ondoren behatzak ireki eta itxi egingo dira azkar. Almibarra puntu horretan dagoela esateko puskatuko ez den hari fin bat sortu beharko du.

### Bola ahul puntua

Azukrea: 820 g. Ura: 180 ml.
Batera egosi 115-118ºc edo 39ºBé lortu arte. Puntu honetan dagoela jakiteko, almibar tanta bat utzi ur hotzetan erortzen, behatz erakusle eta lodiarekin hartu eta bola bat egiten saiatu. Bola bigun bat egin beharko da. Beste aukera bat bitsadera almibarrean busti, eta bere zuloetatik putz egitea izango da. Globo txikiak egin beharko dira.

### Bola puntua

Azukrea: 920 g. Ura: 80 ml.
Batera egosi 122- 124 ºC lortu arte. Puntu honetan dagoela jakiteko, almibar tanta bat utzi ur hotzetan erortzen, behatz erakusle eta lodiarekin hartu eta bola bat egiten saiatu. Bola gogor bat egin beharko du.

### Karamelu argi puntua

Azukrea: 950 g. Ura: 50 ml.
Batera egosi 128-135 ºC lortu arte.

### Karamelu ilun puntua

Azukrea: 960-975 g. Ura: 25-40 ml.
Batera egosi 140-155ºC lortu arte.

## Kanpo estekak

* Datuak: Q183440
* Multimedia: Caramel / Q183440
# Juduen ghettoko polizia

Juduen ghettoko polizia (alemanez: Jüdische Gheto-Polizei edo Jüdischer Ordnungsdienst), batzuetan Juduen Ordena Zerbitzua edo juduen artean Judu Polizia ghettoetako Judenrat edo kontseilu lokalek antolatutako polizia unitateak izan ziren, Alemaniako nazien agintepean. Zerbitzu hauek ghettoaz gain hainbat kontzentrazio esparruetan aktibatu ziren.
Varsoviako ghettoan 2.500 kide zituen, Łódźeko ghettoan 1.200 eta Lvoveko ghettoan 500 unitate.

## Kanpo estekak

* Datuak: Q707517
* Multimedia: Jewish Ghetto Police / Q707517
# Judu-hizkuntzak

Judu-hizkuntzak judu-elkarteek munduan zehar erabilitako hizkuntza eta dialektoak dira.
Nahiz eta mende askotan zehar hebreeraz mintzatu, V. mendean aramerak hebreerarekin bat egin zuen Judean eta III. menderako diasporako juduek grezieraz baino ez zuten egin. Ordutik aurrera hebreera ez zen ama hizkuntza izan eta hamasei mendez hizkuntz-liturgiko bilakatu zen. 1880ko hamarkadan Eliezer Ben-Yehudak Palestinan hizkuntza berpiztu eta Israelgo hizkuntza ofizial bihurtu zen.
Judu-hizkuntzetarik mintzatuenak yiddisha, ladinoa eta judu-arabiar hizkuntzak ziren. Yiddisha Erdialdeko Europan bizi ziren askenaziek erabilitako judu-alemana da, eta ladino edo judezmoa, berriz, Iberiar penintsulan bizi ziren sefardiek erabilitako judu-gaztelania. Elkarte bakoitzaren bilakaerak eta holokaustoak hizkuntza asko desagerrarazi zituzten.
Yiddisha izan zen inoiz judu gehienek erabilitako hizkuntza. Hala ere, egun, juduek gehien hitz egiten dituzten hizkuntzak ingelesa, hebreera eta errusiera dira.
Euskal Herrian hizkuntza hauetako bat ere agertu zen, judu-aragoiera hain zuzen ere: nafar-aragoieratik eratorritako hizkuntza edo dialekto erromantze bat, Nafarroako Erresumaren eta Aragoiko Koroaren lurretako hainbat tokitan mintzatua.

## Erreferentziak

* ↑ Grintz, Jehoshua M. "Hebrew as the Spoken and Written Language in the Last Days of the Second Temple." Journal of Biblical Literature. March, 1960.
* ↑ Parfitt, T. V. "The Use of Hebrew in Palestine 1800–1822." Journal of Semitic Studies , 1972.
* ↑ Ghil'ad Zuckermann 2003. Language Contact and Lexical Enrichment in Israeli Hebrew, Palgrave Macmillan. ISBN 9781403917232 / ISBN 978140338695.
* ↑ Ghil'ad Zuckermann 2014. Jewish Language Contact (International Journal of the Sociology of Language 226).
* ↑ (Ingelesez) Jewish Languages. Beth Hatefutsoth, The Nahum Goldmann Museum of the Jewish Diaspora.

## Kanpo estekak

* Datuak: Q615948
* Multimedia: Jewish languages / Q615948
# Judu auzia

Judu auzia, judu arazoa ere deitua, eztabaida zabala izan zen XIX. eta XX. mendeko Europan, juduen estatus eta tratamendu egokiari zegokiona. Eztabaida, beste "auzi nazional" batzuen antzekoa zena, juduek gizartean gutxiengo gisa duten estatus zibil, juridiko, nazional eta politikoaz jorratu zuen, batez ere Europan XVIII., XIX., eta XX. mendeetan.
Eztabaida juduen emantzipazioarekin hasi zen Europako mendebaldeko eta erdialdeko gizarteetan Argien Garaian eta Frantziako Iraultzaren ostean. Eztabaidaren gaiak judu ezintasun juridiko eta ekonomikoak (hala nola judu kuotak eta segregazioa), juduen asimilazioa eta judu ilustrazioa izan ziren.
1880ko hamarkadatik aurrera mugimendu antisemitek erabili izan dute esamoldea, eta "Judu auziaren azken irtenbidea " nazien esaldiarekin amaitu da. Era berean, aberri judu autonomoa edo estatu judu burujabea ezartzearen aldekoek eta aurkariek erabili zuten esamoldea.

## Kanpo estekak

* Israelgo Kanpo Politika eta judu auzia
* Datuak: Q708764
* Multimedia: Jewish question / Q708764
# Juduen erritu bainuak Baionan

Juduen erritu bainuak (frantsesez: Bains rituels juifs) edo Mikve Baionako Santizpirita auzoan gordetzen den eraikin historikoa da. Mikvea judaismoak agintzen dituen garbiketa-bainuak egiten diren espazioa da; pertsona bat erabat urperatu daitekeen ur-edukiontzi bat behar izan du.

## Kokapena

Eraikina Errepublikako plazaren 32an dago eta judu herriaren presentzia historikoaren testigantza aberatsa eskaintzen du. 2014tik monumentu gisa sailkatuta dago eta 2022tik arkitektura ondare gisa babestuta. Bainua etxe partikular zahar bateko lehen solairuan dago.

## Historia

XVI. mendearen hasieran Santizpirita auzoan ezarritako familia judu espainiar-portugesen presentziaren lekuko dira bainu hauek. testuek frogatzen dute 1752tik etxe-multzoaren berreraikitze datatik daudela, baina etxe horiek birmoldatu besterik ez baziren, bainuak oso lehenagokoak izan daitezke. Bainuak euri urek eta aldameneko muinoko iturri batek elikatzen zuten. Mikveh gela zabala da. Bertan 1,34 m-ko sakonera duen abluzio-putzu bat eta ur depositu bat daude. Bi putzuak lurrean zulatu zituzten.

## Erreferentziak

* ↑ https://www.pop.culture.gouv.fr/notice/merimee/PA64000086
* ↑ https://www.grandsudinsolite.fr/2287-64-pyrenees-atlantiques-le-mikve-de-bayonne.html

## Kanpo estekak

* (Frantsesez):Eraikina POP webgunean.
* Datuak: Q56849886
# Judu-erromantze hizkuntzak

Judu-erromantze hizkuntzak erromantze hizkuntzetan eratorritako judu-hizkuntzak dira, eskualde horietako juduen komunitateek sortuak.

## Hizkuntzak

* Judukatalana, katalan juduek mintzaturiko hizkuntza edo katalanaren aldaera izan zen. Orain galdurik dago.
* Judu-italiera, italiar juduek mintzaturiko hizkuntzak dira, egun 200 hiztun baino gutxiago dituztenak.
* Juduen nafar-aragoiera, nafar eta aragoiar juduek mintzaturiko hizkuntza izan zen. Orain galdurik dago.
* Judu-latina, Erromatar Inperioaren juduek mintzaturiko hizkuntza izan zen. Orain galdurik dago.
* Judu-portugesa, portugaldar juduek mintzaturiko hizkuntza izan zen. Orain aztarnak baino ez dira geratzen Belmonte inguruan eta Algarven.
* Ladino, lehen Espainiako juduen hizkuntza izan zen eta egun bere ondorengoak diren sefardiena. Guztietan hedatuena izan zen eta bada.
* Shuadit, okzitaniar juduek mintzaturiko hizkuntza izan zen. Orain galdurik dago.
* Judu-frantsesa, iparraldeko Frantzia, Herbehereak eta mendebaldeko Alemaniako juduek mintzaturiko hizkuntza izan zen. Orain galdurik dago.

## Erreferentziak

* ↑ Judeo-Aragones: Revista de Filología Española 8.136-41 (1946)

## Kanpo estekak

* Datuak: Q931969
# Knocknagoshel

Knocknagoshel, ofizialki Knocknagashel (irlanderaz Cnoc na gCaiseal, "Ringfort muinoa" esan nahi du) Irlandako hego-mendebaldeko Kerry konderriaren iparraldean dagoen herri bat da. 2006ko erroldaren arabera 760 biztanle zituen.

## Kanpo estekak

* Datuak: Q3778127
# Knocknaheeney

Ballinlough, irlanderaz: Cnoc na hAoine, Irlandako Cork hiriko langile klaseko auzo bat da, Lee ibaiaren iparraldean.

## Kanpo estekak

* Datuak: Q6422900
# Knockroon

Knockroon, Eskozian eraikitzeko egitasmoa dagoen etxalde edo herri bat da, Ekialdeko Ayrshire konderrian. 2011n eraikitzeari ekin zitzaion eta 770 etxe izango dituela aurreikusi da.

## Kanpo estekak

* Datuak: Q6422937
# Knocknacarry

Knocknacarry (irlanderaz Cnoc na Caraidh) Ipar Irlandako Antrim konderrian dagoen herrixka bat da, Ulster probintzian. 2001ean 138 biztanle zituen.
Cushendun udalerritik kilometro bat mendebaldera dago.

## Kanpo estekak

* Datuak: Q1651104
* Multimedia: Knocknacarry / Q1651104
# Knocknagree

Knocknagree (irlanderaz Cnoc na Graí, Untxiaren Muinoa esan nahi du) Irlandako hego-mendebaldeko Cork konderriaren ipar-mendebaldean dagoen udalerria da. Cork konderria eta Kerry konderriaren arteko mugan dago, Ballydesmond eta Macroom udalerriak elkarlotzen dituen R582 errepidean eta Rathmore udalerritik 5 km iparraldera.
Knocknagree GAA izeneko joko gaelikoetako taldea du.

## Kanpo estekak

* Datuak: Q4327131
* Multimedia: Knocknagree / Q4327131
# Knockraha

Knockraha (irlanderaz Cnoc Rátha) Irlandako hego-mendebaldeko Cork konderriaren ekialdean dagoen udalerria da. Herriak taberna bat, eliza, lehen mailako hezkuntza ikastetxea eta udal aretoa ditu.

## Kanpo estekak

* Datuak: Q4327133
# Knocknahunshin

Knocknahunshin (irlanderaz: Cnoc na h-uinnseann) Ipar Irlandako eremu bat da, Fermanagh konderrian dagoena. Boho parrokia zibilean dago.

## Kanpo estekak

* Datuak: Q4121989
# Knocknarea

Knocknarea, irlanderaz: Cnoc na Riabh, Irlandako Sligo konderriaren mendebaldean dagoen muino zabal era nabarmen bat da. 327 metroko garaiera du eta gailurrean cairn egitura bat dago.
Irlandar mitologiako pertsonaia nabarmena den Medb, Connachteko erreginarekin lotura du, gailurrean dagoen cairn egitura Miosgán Meadhbha (Medben cairna) baita.
* Datuak: Q1777377
* Multimedia: Knocknarea / Q1777377
# Knocks (Aghalurcher)

Knocks (irlanderaz: Cnoic) Ipar Irlandako eremu bat da, Fermanagh konderrian dagoena. Lisnaskea udalerriaren ekialdean dago.

## Kanpo estekak

* Datuak: Q20713637
# Karpy (txirrindularitza taldea)

Karpy :
| Izen ofizialak ||
| 1967-1969 | Karpy |
| 1970 | Karpy-Licor |
| 1971 | Karpy |
| 1972 | Karpy-Licor |
| Orokortasunak ||
| Kirola | Errepideko txirrindularitza |
| Sorrera | 1967 |
| Desagertzea | 1972 |
| Mota | Txirrindularitza talde profesionala |
| translation for raceinfobox_translate index 33 not found | Espainia |
| | Dokumentazioa |
Karpy, Amurrioko txirrindularitza talde profesionala izan zen. Destilerías Acha izan zen talderen babesle nagusia. Enpresa honek Karpy likorra ezaguna egiteko antolatu zuen taldea. Maillot zuria zuten, eta bertan, Licor Karpy jartzen zuen.1967tik 1972ra egon zen pelotoi profesionalean eta bertan Euskal txirrindulari asko izan ziren. Zuzendaria, Julio San Emeterio, txirrindulari ohia, izan zen, sei denboraldietan. Jesús Otxotorena, Manuel Martín edo Gonzalo Aja talde honetan aritu ziren.

## Garaipenik nabarmenenak

* Arrateko Igoera: Domingo Fernández (1969), Gonzalo Aja (1972)
* Kantabriako Itzulia: Gonzalo Aja (1971)
* Asturiasko Itzulia: Eduard Castelló (1971)
* Euskal Herriko Itzuliko etapa bat: Julián Cuevas (1972)
* Errioxako Itzuliko 3 etapa: Julián Cuevas (1972)

### Itzuli Handiak

* Espainiako Vuelta
** 6 parte-hartze (1967, 1968, 1969, 1970, 1971, 1972)
** 4 etapa garaipen:
*** 2 1968an: Manuel Martín (2)
*** 1 1969an: Manuel Martín
*** 1 1970ean: Julián Cuevas
** 0 sailkapen orokor
** 0 bestelako sailkapen
* Frantziako Tourra
** 0 parte-hartze
* Italiako Giroa
** 0 parte-hartze

## Kanpo estekak

* Datuak: Q20102656
* Multimedia: Karpy-Licor (cycling team) / Q20102656
# Karraka (tresna)

    Artikulu hau esku-tresnari buruzkoa da; beste esanahietarako, ikus «Karraka (argipena)».
Karraka, karraska material gogorrak higatu eta leuntzeko baliatzen den erreminta bat da. Ildo edo pikor txikiak dituen metalezko barra luze bat da, eta higatu nahi den materialaren gainetik igurtziz erabiltzen da.

## Profilak

Karrasken profilaren arabera honako sailkapena egin daiteke:
* Lauak: Bere luzera osoan zabalera berdina dute, muturrean pixka bat estutzen direlarik. Bi aurpegiak landuta egon daitezke, baita ertzak ere. Landu gabeko aurpegiek izkinetan aritzeko eukera ematen dute, alde bakar batean karraskatzeko aukera emten dutelarik.
* Erdibiribilak: Alde bat laua eta bestea biribila, muturrean estutzen direlarik. Aurpegi lauak eta erradio handiko barne zuloak lantzeko egokiak dira.
* Biribilak: Zulo eta bestelako barne forma biribilak lantzeko egokiak.
* Triangeluarrak: Aurpegi lauak eta 90º baino gutxiago duten barne aurpegiak karraskatzeko balio dute.
* Karratuak: Matadera edo zulo karratuak lantzeko egokiak.

## Ikus, gainera

* Zerra
* Arraspa

## Kanpo estekak

* Datuak: Q193142
* Multimedia: Files (engineering) / Q193142
# Karraka (itsasontzia)

    Artikulu hau belaontziari buruzkoa da; beste esanahietarako, ikus «Karraka (argipena)».
Karrakak' bela biribileko itsasontzi handiak ziren, zeharbide luzeetan zama handiak garraiatzen espezializatuak. XII. mendetik XVI. mendera arte karrakak egon ziren. Bere garaiko Europako ontzirik handienak izan ziren.
Oso estimatuak ziren portugaldar, veneziar eta genoarrek, eta gutxiago gaztelar eta aragoiarrek. Kantauri itsasoko ontzioletan oso karraka gutxi eraiki zituzten, denboraleetan portaera txarra zutelako. Bertan naoak hobesten zituzten.
XV. mendean, karrakaren oinarrizko konfigurazioak, zingo nabarmeneko krosko bat, masta bat eta lauki-formako bela handi bat zituen. Denboraren poderioz, aurrerapen esanguratsuak gehitzen joan ziren; horietako nagusia korasta lema sartzea izan zen, alboko lemen ordezko gisa.

## Erreferentziak

* ↑ Braudel, F. (1979). The Structures of Everyday Life. , 423 or. ISBN 0060148454..

## Kanpo estekak

* Datuak: Q220635
* Multimedia: Carracks / Q220635
# Karraka (musika tresna)

Karraka edo matraka perkusiozko musika tresna bat da, idiofonoen sailekoa, hortzak dituen gurpil bat biraraztean, tartean geratzen den mihi batek hortzekin talka egitean soinua sorrarazten duena. Musikaz gainera, abereak mendian gora bidali eta piztiak uxatzeko, kasu bietan karrakaren soinuak izututa, erabili izan da.

## Kanpo estekak

* Datuak: Q954753
* Multimedia: Ratchets (instrument) / Q954753
# Karpovita

Karpovita mineral bat da.

## Ezaugarriak

Karpovita elementu kimiko mineralaren formula kimikoa hau da: ${\ce {Tl2VO(SO4)2(H2O)}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2 da.

## Erreferentziak

* 1 2 (Ingelesez) «Karpovite: Mineral information, data and localities.» www.mindat.org (Noiz kontsultatua: 12-05-2019).